Martha Bernays

Martha BERNAYS (26a de julio 1861 – 2a de novembro 1951) estis la edzino de la aŭstria psikoanalizisto Sigmund Freud.

Bernays estis la dua filino de Emmeline kaj Berman Bernays. Ŝia patrinflanka avo Isaac Bernays estis Ĉefa Rabeno de Hamburgo.

Sigmund kaj Martha renkontiĝis en aprilo 1882 kaj post kvar-jara engaĝeco (1882–1886) ili geedziĝis la 14an de septembro 1886 en Hamburgo.Letters of Sigmund Freud; selected and edited by Ernst L. Freud, Basic Books, 1960; p. 7 

 Fianĉeco kaj geedzeco 
La amleteroj de Freud kaj Bernays senditaj dum la engaĝojaroj, laŭ la oficiala biografiisto de Freud Ernest Jones, kiu legis ĉiujn la leterojn, "estus elstara kontribuo al la granda amoliteraturo de la tuta mondo." Freud sendis ĉirkaŭ 900 (longaj) leteroj al sia fianĉino, kiuj montras la suprojn kaj malsuprojn de tempesta rilato, markita de eksplodoj de ĵaluzo de lia parto same kiel asertoj ke "mi amas vin per speco da pasia ĉarmo".Ernest Jones, The Life and Work of Sigmund Freud (1964) p. 109. 116-9, and p. 133

Ilia finfina geedzeco estis multe pli harmonia afero - kaj Martha konsolis sin post lia morto per la penso ke "en la 53 jaroj de nia geedzeco estis eĉ ne unusola kolera vorto inter ni".Peter Gay, Freud (1989) p. 60 La paro havis ses gefilojn: Mathilde (naske 1887), Jean-Martin (naske 1889), naske (born 1891), Ernst (naske 1892), Sophie (naske 1893), kaj Anna (naske 1895).

 Ĉu triopa amafero? 
La pli juna fratino de Bernays, nome Minna Bernays, estis tre proksima al la juna paro, kaj ekloĝis kun ili en la 1890-aj jaroj, por formi tion kio estis nomita de kelkaj "ménage à trois" (triopa amafero).Peter Gay, Reading Freud (1990) p. 161 Sigmund kaj Minna foje feriis kune;Ernest Jones, The Life and Work of Sigmund Freud (1964) p. 150 kaj oni faris de tempo al tempo la sugeston ke ŝi iĝis fakte la amatino de Freud. Jung por ekzemplo informis (poste) ke el Minna li "sciis ke Freud estis enamiĝinta el ŝi kaj ke ilia rilato estis ja tre intima". Citita en Peter Gay, Freud (1989) p. 752

Tiu propono estis (kaj estas) polemikiga. La publikigo de hotelregistro el 1898 registrante la paron kiel "Dr Sigm Freud u frau" en dulita ĉambro kondukis kelkajn Freud-fakulojn, inklude lian defendanton Peter Gay, rigardi la eblon de amafero inter Freud kaj Minna kiel verŝajna;Eysenck, Hans. Decline and Fall of the Freudian Empire. Transaction Publishers, 2004 dum aliaj proponantoj de la afero tamen - fidante en siaj propraj analizoj de la membiografiaj verkoj de Freud - kredas, ke tio okazis nur en 1900.R. L. Rudnytsky, Rescuing Psychoanalysis from Freud (2011) p. 17

 Notoj 

 Bibliografio 
 Esti D. Freud, "Mrs Sigmund Freud", Jewish Spectator, XLV (1980) 29-31
 Martin Freud, Sigmund Freud: Man and Father (1958)
 Martha Freud: A Biography, de Katja Behling, Cambridge: Polity Press, 2005 (tradukita de Rupert Glasgow el la germanlingva Martha Freud: Die Frau des Genies, Berlin: Aufbau, 2002)

Kategorio:Freud-familio
Kategorio:Bernays-familio
Kategorio:Germanaj judoj
Kategorio:Aŭstraj judoj
Kategorio:Aŭstraj rifuĝintoj
Kategorio:Hamburganoj